2023.gada 9.janvārī

**Informēšana par personu datu apstrādi**

Pārzinis personas datu apstrādei ir Liepājas valstspilsētas pašvaldība, kuras vārdā rīkojas tās iestāde “Liepājas Centrālā administrācija”, adrese: Rožu iela 6, Liepāja, tālrunis: 63 404 750, elektroniskā pasta adrese: pasts@liepaja.lv.

Pārziņa Personas datu aizsardzības speciālista kontaktinformācija: tālrunis 63 422 331, adrese: Rožu iela 6, Liepāja, elektroniskā pasta adrese: das@liepaja.lv

Jūsu personas datu apstrādes mērķi ir:

1. **Ukrainas civiliedzīvotāju pieteikumu pašvaldības atbalsta saņemšanai apstrāde, atbalsta koordinēšana,**
2. **informācijas apkopošana par sniegto atbalstu un izmaksām,**
3. **informācijas reģistrēšana valsts informācijas sistēmā UCASNIR,**
4. **aktuālās informācijas nosūtīšana par atbalsta saņemšanas iespējām pašvaldības teritorijā.**

Tiesiskais pamats Jūsu personas datu apstrādei ir Ukrainas civiliedzīvotāju atbalsta likuma 2.panta pirmajā daļā noteikto pašvaldības uzdevumu izpilde sabiedrības interesēs, t.i. atbalsta sniegšana (izmitināšanas, uztura, pirmās nepieciešamības preču, veselības aprūpes pakalpojumu, sociālās palīdzības un sociālo pakalpojumu sniegšana, u.c.) Ukrainas civiliedzīvotājiem, kuri izceļo no Ukrainas vai kuri nevar atgriezties Ukrainā Krievijas Federācijas izraisītā bruņotā konflikta dēļ šā bruņotā konflikta norises laikā.

Savukārt Ministru kabineta 2022. gada 15. marta noteikumi Nr. 172 "Noteikumi par informāciju, kas nepieciešama, lai nodrošinātu atbalsta sniegšanu Ukrainas civiliedzīvotājiem" nosaka Jūsu personas datu apjomu, to apkopošanas un izmantošanas kārtību un glabāšanas termiņus. Saskaņā ar šiem noteikumiem, lai saņemtu pašvaldības atbalstu, informācija par Jums tiks ievadīta Ukrainas civiliedzīvotāju atbalsta sniegšanai nepieciešamās informācijas reģistrā. Šāds tiesiskais pamats personas datu apstrādei ir noteikts Vispārīgās datu aizsardzības regulas 6.panta 1.punkta “e” apakšpunktā.

Reģistrā tiek iekļauti arī Jūsu sniegtie veselības dati attiecībā uz veselības aprūpes pakalpojumu nepieciešamību (piemēram, informācija par grūtniecību, funkcionāliem veselības traucējumiem, medikamentiem). Šo veselības datu kā īpašu kategoriju personas datu apstrādes tiesiskais pamats ir noteikts Vispārīgās datu aizsardzības regulas 9.panta 2.punkta “g” apakšpunktā.

Personas datu iespējamie saņēmēji:

* Liepājas valstspilsētas pašvaldība, tās izveidotās komisijas, iestādes un struktūrvienības atbilstoši kompetencei pieteikuma izskatīšanā un atbalsta sniegšanā;
* Liepājas Centrālās administrācijas IT daļa (informācijas un komunikācijas tehnoloģiju resursu administrēšana);
* Nolīgtie personas datu apstrādātāji (piemēram, ēdināšanas pakalpojumu sniedzēji);
* Iekšlietu ministrijas informācijas centrs un Valsts ugunsdzēsības un glābšanas dienests, kas uztur Ukrainas civiliedzīvotāju atbalsta sniegšanai nepieciešamās informācijas reģistru;
* Pilsonības un migrācijas lietu pārvalde, kas uztur Fizisko personu reģistrs gadījumos, kad pirms pieteikuma atbalsta saņemšanai neesat vēl pieteicies pagaidu aizsardzības statusa saņemšanai Latvijas Republikā;
* Uzraudzības iestādes, citas valsts pārvaldes iestādes un tiesas likumā noteiktajos gadījumos.

Jūsu personas dati tiks glabāti atkarībā no dokumenta veida:

* Ukrainas civiliedzīvotāju atbalsta sniegšanai nepieciešamās informācijas reģistrā ievadītie dati - saskaņā ar 2022. gada 15. marta noteikumu Nr. 172 "Noteikumi par informāciju, kas nepieciešama, lai nodrošinātu atbalsta sniegšanu Ukrainas civiliedzīvotājiem" 7.punktā noteikto datu glabāšanas ilgumu;
* Liepājas pilsētas pašvaldības administrācijas apkopotā informācija par Jums sniegto atbalstu tiks glabāta līdz valsts finansējuma saņemšanai;
* Finanšu dokumentos (piemēram, rēķinos, pieņemšanas nodošanas aktos) ietvertie personas dati tiks glabāti piecus gadus.

Informējam, ka Jums kā datu subjektam ir tiesības:

1. pieprasīt pārzinim piekļūt Jūsu kā datu subjekta apstrādātajiem personas datiem, lūgt personas datu labošanu, iesniedzot pamatojumu, normatīvajos aktos noteiktajos gadījumos lūgt Jūsu personas datu apstrādes ierobežošanu;
2. iebilst personas datu apstrādei, sūtot īsziņu uz +371 27760800;
3. iesniegt sūdzību par nelikumīgu Jūsu personas datu apstrādi Datu valsts inspekcijā.

|  |  |  |  |  |
| --- | --- | --- | --- | --- |
|  |  |  |  |  |
| Datums |  | Vārds, uzvārds |  | Paraksts |